
henegarea poate fi: de lege, de natie si de ideal. Toate trei au 
acelaș caracter moral, cea din urmă fiind chiar mai periculoasă 
decât celelalte, pentrucá nu îndepărtează dintre éredinciosii unei 
religii, dintre membrii unei naţiuni pe acela care, părăsind, din 
interes sau din convingere, elementul care le vivificá, preface in 
forme moarte ceeace e mai firesc și mai ináltátor in vieata oamenilor, 

Renegările in massa sunt efectul silniciei ; renegările individuale 
de obiceiu al unor ambiţii fără frâu şi fără serupul, al setei crimi- 
nale de a ajunge, de a răsbate cu orice pret. 

Sud-Ostul european, năvălit de Turci in veacul al XIV-lea, cu- 
cerit de ei in al XV-lea, dominat de Impárátia lor timp de trei veacuri 
după aceea, a cunoscut si o formă si cealaltă a renegării. Viziri, 
pasale, sangeaci, subasi, agi, spahii sau făcut cu miile dintre Al- 
banezii, Slavii si Grecii supuși, dintre Italieni vecini, dintre Unguri 
în destul de largă măsură, dintre Germani chiar, ici și colo chiar 
dintre Francezi (să amintim pe Pasa Bonneval dela începutul vea- 
cului al XVIII-lea). Prin ei s'a ţinut Imperiul Sultanilor, prin is- 
letimea si cunoștința lor de lume, prin talentele lor firești, prin 
elasticitatea lor de spirit, — toate însușiri cari fac parte din patri- 
moniul oricărei civilizaţii bătrâne. După veacul Grecilor a venit al 
Sârbilor, al Arnáutilor pe urmă. Dar, înălțând si adăugind Statul, 
ei au pervertit societatea, căci orice renegat aduce un element de 
nesinceritate, de exagerare sau de falsitate, de cras interes mate- 

rial si de nebună dorință de măriri, de nesiguranță față de sine 
insus si față de alţii, care e otravă pentru orice asociaţie omenească. 
Fără renegati, Imperiul lui Mohammed al II-lea si al lui Soliman cel 
Máret sar fi ridicat mai puțin, dar si аг fi căzut mai târziu. 

Cu greu se pot găsi însă ici și colo în fruntea provinciilor, la 
Curtea Impáratilor, renegaţi români. 


li putem numără pe degete. Pentru al XIV-lea și al XV-lea veac, 
nici unul. In al XVI-lea, pe la mijloc, un fiu de Domn crescut са 
ostatec la Poartă, care sacrifică modei turcindu-se: Ilias al lui Petru 
Rareș, care ajunge beg la Silistra (1). Apoi, poate, un alt ostatec, 
Constantin fiul aceluias Petru, la immormántarea căruia ieau parte 
și Turci si creștini, iar mulțimea strigă : ne siaim dir, ne bizim 
dir, «nici mie, nici tie» (2). Ameninţat cu surgunul din nou — il mai 
gustase la Rodos, la Tripoli din Africa —, poate si cu moartea, Mihnea 
fiul lui Alexandru, Domn al Terii-Románesti, chemat la Tarigrad, 
îmbracă vesmántul stăpânilor si capătă la Nicopol si Silistra o si- 
tuatie injositá, participând si la rásboaiele impotriva lui Mihaiu Vi- 
teazul (8). Indată după aceea face profesiunea de credință a Islamului 
un pretendent Ștefan Bogdan, care eră Bogdan fiul lui Iancu Vodă 
Sasul : după ce exploatase, inselase si mintise pe toți, el sávárseste 
actul renegării ca să capete iertare pentru escrocheriile lui și adăpo- 
stul sigur al unui pașalâc asiatic (4). Peste сайуа ani se aduce prinsă, 
la Țarigrad văduva lui Ieremia Movilă, măritată cu sila apoi după 
un Agă, si fiii ei Alexandru și Bogdan, dintre cari însă cel din 
urmă se întoarse la legea creștină si, retrăgându-se lângă surorile 
măritate în Polonia, isi mântui zilele in legea strámoseascá (5). 


Cum se vede, afară de cazul tânărului coboritor al lui Petru 
Rareș, fire decázutá si perversă, ca si a fratelui Stefan, ca $i a 
surorii Chiajna, care-și dădu una din fete în haremul Sultanului 
Murad 81 făcu din doi fii ai săi ostași de elită intre asà numiții «mu- 
tefariacà» ai Seraiului (6), fofi ceilalți își lasă de groază natia. Am- 


(1) Iorga; Chilia și Cetatea-Albă, p. 330, no. XL. 

(2) EL fu circumcis numai după moarte; Hurmuzaki, П, 324, по. CCXCVIIT; Monumenta 
Hungariae Historica, Scriptores, IV, p. 226. Cf. aceste Anale, XIX, p. 212. 

(3) Aceste Anale, XVIII, p. 98 și urm. 

(4) Aceste Anale, XIX, pp. 258—9 si in «Mélanges Bémont», Paris 1914, Amánuntul 
strigătului nu-l pot raporta la izvor. 

(5) Aceste Anale, XXXII, pp. 1044—6. 

(6) Hurmuzaki, XI, pp. V—VI: 

bitia îndeamnă poate ре acel ceauș turc Sinan-Celebl, care veni ca 
sol în Moldova, unde, se născuse, pe vremea lui Ștefăniță Vodă (1), 
ori ре boierul, inrudit cu Cantacuzinii, Toma Cozliceanu, nepot după 
тата al lui Mihaiu Spátarul Cantacuzino, dar si, după tată, al unui 
Grec din Chios, Hrisant Cámárasul, care, desi crescut de evlavioasa 
Bráncovenitá, deși вор al unei femei dintre Greceni, se preface în 
renegatul Mehmed-Boiarzadé, zaim turo, Camàr-Unchiùr (2). Boiar- 
zadeă a murit la Constantinopol fără copii. Acesta fu sfârşitul bo- 
ierului muntean care-și puse cealmaua în jurul capului pe la 1770. 


Un lucru e de observat, si el arată moralitatea instinetivă а po- 
porului nostru. Atátea alte natii se mándriau cu numărul renegalilor 
— trufași, puternici, vestiti—pe cari-i dăduseră. La noi, renegatul a 
fost privit totdeauna cu un profund desgust. Numele lui Ilias Rares 
l-am găsit ras în inscripţia bisericii părintelui său la Táàrgu-Frumos (3), 
ca si pe paginele unui manuscript descris de 4-11, Bogdan (4). Planul 
de a-i formă un principat din raielele Dunării trebui să cadă (5). 
Constantin Rareş nu sar mai fi putut gândi la Domnie după 
vânzarea, legii sale; Mihnea Turcitul — căruia contemporanii îi zi- 
ceau, mai energic: Turcul (6), duce o vieatá despretuitá, absolut străină 
de rosturile noastre, spre cari nici nu cutează a se uită. Pământul 
Тегі nu-l calcă decât cu ostașii lui Sinan іп 1595. Doamna Visa 
il părăseşte, si tot ава, se pare, fiica Ruxanda ; fiul Radu e des- 
pártit de familia cea nouă musulmană si trimes la Veneţia, lângă 
mătușa, renegatului, cálugárita Mărioara Adorno Vallarga din Mu- 
rano, apoi poate si la mânăstirea Ivirilor din Athos; tatăl nenorocit, 
care-i scrie stângace scrisori iubitoare, il dă dela sine pentru ca 
acest copil să poată fi odată Domn. Și, când ajunge să fie, boie- 


(1) Hasdeu, Arhiva istorică, Ii, p. 9: «Moldovean de naștere, de neam boieresc, prins 
in Tara-de-jos». Si în Hurmuzaki, ПІЗ, pp. 709— 10. 

(2) Iorga, Studii şi doc. V, p. 519, nota 1; pp. 521-8, no. 15; p. 718; Gen. Сатаси- 
zinilor, pp. 349, 410. 

(3) Studii sí documente, XV, p. 291, no. 839. 

(4) Aceste Anale, XXIX, рр. 653—6. Erà seris acolo, despre renegarea lui: «In acest 
an [1551], la îndemnul diavolului celui viclean, lias Voevod a primit rău-mirositorul 
și necinstitul si desfrânatul eres musulman. Oh, cum a trecut dela lumină la intune- 
rec! Cine nu va plânge sau сіле nu va 'oftà! Care, viu fiind, in Tad s'a târit, fiu al acelui 
siânt-răposat Petru Voevod, nepot bătrânului Stefan Voevod, si maică-sa blagocestiva 
Doamna Elena» (ibid.). 

(5) Chilia și Cetatea Albă, 7. c. 

(6) Iorga, Znscripfii din bisericile României, I, p. 214, no. 459. 

rimea-i aruncă in față — fără dreptate.— cá e Ture, cá ocroteste 
pe Turci, că face moschei, că strânge lângă sine pe frații si su- 
rorile de lege págáná:| 


Prea-milostive ja S fii dumneata sănătos. Rugámu-ne Domniei Tale 
ca Domnului nostru cela milostivul. Pentru cari lucruri știi dumneata, când 
ne-am despărțit de dumneata, în се credință ne-ai lăsat, în aceea suntem 
şi până acum, şi de câteva ori am trimes de am dat în știre dumitale, si 
cu mare frică, ca să nu pierdem capetele de acest Domn ture (Radu Mihnea). 
Si dumneata până acum nici un lucru adeverit nu ni trimeţi, ce numai nă- 
dejde. Ce noi întraceastă nădejde cădem la lucruri foarte grele, cá întâiu 
în fara noastră acum strigă hogea ; că-și tine acest Domn fraţii si surorile 
în casă cu el, si sunt Turci. Si robii cari au scăpat de prin catarge și de 
printr'alte robii, măcar dela Mihaiu Vodă, — Domnul cine este în ţară, el îi 
dă Turcilor, si alte multe nevoi care nu le-am scris. Acum înțelegem cá 
are Turcul gând să рше în (ага noastră Pasá, așijderea si în ferile ce sunt 
vecine cu noi. Deci, dacá vom cádeà noi la aceea sá rümáie în tara noastră 
Pasá si mânăstirile si bisericile noastre să fie mecetüri "Turcilor si coconii 
noştri să-i facă ieniceri si fetele noastre să le jea Turcii lor muieri, cum 
fac întralte {егі ce sunt supuse lor, deci noi, din zilele lui Mihaiu Vodă, de 
când ne-am supus și ne-am jurat creştinilor, pentru aceia ne-am jurat şi 
ne-am supus noi subt Imipăratul creștinesc, ca să nu cádem noi la un lucru 
ca acesta. Drept aceea am tărpit noi mari cheltuele si robii si arsuri 
şi sânge vărsat pentru creștini, са să avem căutare la nevoia noastră. Ce 
mult ne mirăm, au dumneata nu faci ştire Impăratului de nevoile noastre ? 
Ce, dacă este vina din dumneata, că nu faci în știre Impăraţului să ne caute 
la nevoile noastre, Dumnezeu iti va fi platnic, cum te-ai jurat cu noi. Ce 
trebueste dumneata plecat si cu lacrámi dela noi să aduci aminte Im- 
păratului nostru. Noi cá, măcar să (= dacă) n'am fi noi avut nici о tocmeală 
cu creştinii si acum a strigă mila Împărăției Sale, încă sar cădeă să ne 
caute, fiind noi creştini, — ca să nu rămânem păgâni. Căci inima noastră nu 
se poate suferi cu păgânii. Căci și an, când am venit cu Turcii asupra lui 
Bătur (Báthory, Gabriel), si atunci numai ce aşteptam să auzim de dumneata, 
si de ceva oaste crestineaseá; noi ne grijisem са să fim vrágmasii lor cei 
mai mari, cum am fácut stire dumitale. Ce ne rugám dumitale, dá in stire 
Impárátiei Sale, са acum este vreme bună, şi suntem toti gata a sluji Im- 
părăţiei Sale, si dumitale, cum veri înţelege dumneata» și dela Logofătul 
Oancea. Măcar să (= de) nu ne-am împreunat noi cu Logofătul, iar, dac'a 
venit sluga Logofătului, toate pe rând i-am făcut în știre cu omul nostru, 
cum stau lucrurile de încoace. Care nu suntem noi indoiti că nu vor veni 

în știre dumitale. Ce ne rugám să fie cu taină acest lucru. Că, de sar în- 
felege, toti ne-am pierde capetele. Să fii dumneata sănătos, amin. 

Scris April, 29 de zile. 

Т Noi toţi boierii din ţară, si dela slujitori, plecat ne închinăm dumitale (1). 


In sfârșit acel care-și párásià legea trebuiă, cum se constată pentru ` 
«dumnealui Mehmet Aga Cozliceanul», să-și vândă la mezat toată 
averea imobilă, inaintea lui Cadi Efendi, la mezat (2), despărţirea 
lui de societatea pe care o trădase trebuind să fie completă, absolută. 

Atátia Domni au venit prin Turci, au fost așezați de Turci. Oare 
a îndrăznit măcar unul să păstreze lângă el pe acești ocrotitori, 
afară de cazul când 6% se impuneau în calitate de creditori neplă- 
titi, cum făceau mai ales Іепісегіі, în vremea lui Aron Vodă si a 
lui Mihaiu Viteazul? Stefan Lăcustă simi nevoia acestei zilnice 
chezășii păgâne: după câtevă luni de Domnie boierii îi aruncau pe 
fereasta cetății din Suceava trupul mácelárit! 


Am explicat odată această lipsă а renegafilor către Islam prin 
faptul că, pe când alte neamuri puteau să se ridice numai prin 
Turci, între Turci si ca Turci, statele lor fiind total desființate, 
Românii, cari păstraseră principatele lor autonome, se inálfau 
acasă, in rostul lor creștin si românesc, la boieriile mari si mici, 
la situatii ostásesti, la stápánire. 

De sigur că e asà. Dar au fost si Români fără Stat, fără forme 
politice proprii, absolut supuși Turcilor. Cei din Banat, de pildă, 
din raiaua Orsovei, din pașalăcul Timișoarei, din begatele dela Tisa 
51, in număr si mai mare, acei din văile Macedoniei. Cei dintâi 
sau mulțumit а fi simpli plugari, ceilalți numai ciobani rátácitori, 
smeriti negustori, odată ce dincolo de legea lor, de natia lor se 
puteă găsi un viitor mai strălucit. Veacuri întregi aceasta a fost 
vieața lor si, în stăpânirea tradiţiei lor seculare, au trăit mulțumiți, 
fără nici un fel de râvniri dureroase. 


П. 


Si în altă parte însă o stăpânire străină sa suprapus elemen- 
tului românesc, coborit în situația desprețuită a serbiei. E vorba 


(1) Tipărită în Iorga, Scrisori de boeri, Válenii-de-Munte 1912, p.46 și urm. după Con- 
vorbiri literare, ап. 1900, pp. 272—8. O dăm дісі în facsimile. Reproducerea de mai sus» 
în ortografia de azi. 

(2) Studii și doc., V, 1, c. 

de Românii cari pe la 900 ajunseră, cu Voevozii și cnejii lor, subt 
stăpânirea regilor maghiari. 

Cred că sa exagerat afirmându-se cá ei au dat un mare număr 
de familii nobile noilor stăpânitori, că Ardealul e plin de odrasle 
«valahe» trecute în rândurile aristocrației catolice și prin aceasta ale 
«naţiunii nobile», care eră maghiară în graiu, dacă nu, multă vreme, 
si în scris (1). E mai de crezut cá vechile neamuri de fruntași sau 
distrus în lupte ori sau coborit între țărani. Dacă feciorul de țăran 
care eră Iancu Vodă din Iniedoara, Hunyady János, a lost căpitan 
general și guvernator al Ungariei, dacă fiul său а fost regele Matias 
— mama sa eră Maghiară —, politica lui loan Corvinul e mai largă 
decât hotarele Ungariei şi decât puterile neamului unguresc: instinctiv 
a căutat o bază naţională românească, în Carpaţi și la Dunăre, pentru 
a întreprinde apoi o mare acțiune imperialistă, creștină, in Balcani. 

Incolo, când astfel de acţiuni erau imposibile, când în granite 
ungurești trebuiă să se închidă orice activitate politică, renegalii 
sunt puţini si fără folos, fără noroc. In zădar se sbuciumă Majláth 
din Făgăraș, în zădar luptă pentru coroana Ardealului, contra lui 
Stefan Báthory, Gaspar Beches (Békes). Iojica, Josika, al lui Sigis- 
mund Báthory, are un trist sfârşit. Cei doi Cornis (Kornis) Bal- 
балаг si Gaspar, se pierd între rândurile nobilimii de «opincá» а 
Maghiarilor ca si membrii familiilor, recunoscute ca românești, Ken- 
deffy, Huszár, Nalăczy (2). Un Acațiu Baresai, indiferent Românilor, 
e acoperit de despretul Ungurilor, cari nu vreau să și-l primească 
bucuros ca principe. 

Таг, în acelaş timp, urmaşii ostașilor lui Hunyady ajung țărani 
din părțile sud-vestice ale Ardealului, și aceia ai boierilor lui Mircea, 
țărani, mai mândri doar decât ceilalți, în părţile Făgăraşului. 


Renegatii români din Ungaria, între cari sunt să se numere toți 
dezertorii solidarităţii nationale, asà de indispensabilă într'o aprigă 
luptă de conservare, au rămas sterpi, în politică si cultură. Noi 
n'am dat ca Slovacii un Petóffy, un Kossuth natiei maghiare moderne, 
fiindcă numai în marginile fiinţei şi datoriei nationale putem fi cevà. 

O excepţie ar păreă să facă Nicolaus Olahus, arhiepiscopul de 
Strigonia, Primatul şi cancelariul Ungariei, cel mai mare umanist 


(1) V. si I. de Puşcariu, Date istorice privitoare la familiile nobile române, 2 părţi, 
Sibiiu 1892, 189%. 
(9) Hurmuzaki, ІХ?, p. 239. 


805 RENEGATI IN TRECUTUL TERILOR NOASTRE, 7 
есы „ш MCI беден 가, aie а e et ЫН, 


al regatului în veacul al XV-lea. Dar fiul judelui din Orăștie (1) a 
fost numai, intr'o ţară care eră $i a sa, lângă un tron care fusese 
al Corvinului Matias, fruntaș, scriind latineste, al Bisericii catolice. 
El nu și-a ascuns originea, ci а iscálit cu hotărire: «Olahus», Româ- 
nul. Si în cartea sa despre Ungaria el aminteşte neamul din care 
s'a ridicat, Domnii munteni de pe vremuri, din semintia cărora eră 
asà de mândru că se trage. 

Și el vorbeşte cu mulțămire de cei 40.000 de ostaşi cálári ai Terii- 
Românești, și, arătând scáderile de credință a boierilor faţă de Domni, 
el adaugă cá mai pretutindeni tot аза este, 51, aiurea, va spune că legea 
ortodoxă a Românilor dunăreni se deosebeşte de a latinilor numai 
în ce privește purcederea Sf. Duh si «cátevà puncte mai tolerabile». 


Antioh Cantemir, fiul unui tată rămas Moldovean până la cea din 
urmă suflare si care n'a scris пісі un rând rusesc, e, in afară de 
subiectele ce alege, in satirele sale, un Francez din veacul al 
XVIII-lea. Alți Cantemiri, atâţia Cantacuzini dispar în mulțimea, 
cnejilor de a doua mână. 

Mai trebue să vorbim de elementele trecute către Rusi, în diplo- 
malie, în politică, în știință? Este între ei o singură valoare mo- 
rală eminentă ? Ori să amintim de acei urmași ai marilor boieri 
din epoca de independență, un Tăutul, un Albotă, din cari rene- 
garea impusă de năvălirea ruteană a tăcut niște simpli țărani cu 
sufletul îndoit, nesiguri de ei insii, fără nici un rost în vieafa po- 
porului care i-a adoptat? 


Și, în sfârșit, dacă aristocrația vorbind ungureşte sau nemfeste 
din Pesta si Viena numără cátevà neamuri românești, un Nopcea, 
un Dumba, un Sina, — unul dintre ei a stáruit ca limba romá- 
neascá.sá fie inláturatá din capela dela Pesta —, nu trebue sá se 
uite cá avem a face cu Aromâni deslocuiţi, desterati, amestecați 
cu Greci, Slavi, Albanezi în companiile de comerţ orientale din 
monarhia Habsburgilor, cá ei au rezistat un timp, fiind printre 
membrii tuturor societăţilor naţionale, printre cáldurosii patroni ai 
tuturor cărților, cá ei au dat pe Mocionesti, cari sau păstrat Ro- 
mâni, cu toate ispitele societății in care au trăit si tráesc, si pe 
acel mare între cei mari, Șaguna, cá în pierderea lor e si vina 
Românilor din tara liberă, a Românilor din ţinuturile excluziv па- 


(1) Iorga, Sate și preoți din Ardeal, paragraful Orăștie. 

tionale, cari nu le-au amintit niciodată datoria, față de poporul din 
care fac parte. Și astăzi încă în marile biserici de zid pe cari le-au 
ináltat strămoșii lor se face slujbă românească în Ardeal şi Un- 
garia, afară doar de biserica brașoveană, care s'a smuls subt un 
fals pretext de drept. 

ㆍ ж 

ж ж 

Popoarele nouă, fără tradiţii si fără teritoriu, acelea pot da ele- 
mente umane indiferente oricărei culturi. Ele pot cedă oricui, se 
pot împăcă ușor cu oricine, pot servi oricărei cauze prin elemen- 
tele pe cari soarta le osebeste din ele. Popoarele vechi, popoarele 
inrádácinate, popoarele traditionaliste, nu. In legătura lor cu pă- 
mântul, în legătura lor cu trecutul, în legătura lor dintre sine, în 
hotárita opoziție faţă de orice contaminare străină stă şi secretul 
conservării lor si singurul mijloc prin care ele pot fi folositoare 
umanității. 

O arată soarta tuturor propagandelor religioase, culturale, poli- 
tice dela noi: vechiul fond traditionalist. le-a înghiţit. О arată si 
soarta, tuturor acelor cari părăsesc drumul drept al neamului lor: 
la un popor pe care succesul nu l-a uimit niciodată şi trufia nu 
l-a înspăimântat, ei se îneacă in despretul public, servind altora 
ca un exemplu. 


N. Iorga, Renegați în trecutul ferilor noastre. 1. 

